Antonio Maria Travia

**Antonio Maria Travia** (1914–2006) var en italiensk katolsk kurieerkebiskop.
## Liv og virke
### Prest
Antonio Maria Travia ble presteviet for erkebispedømmet Palermo den 11. juli 1937 av erkebiskopen av Palermo, kardinal Luigi Lavitrano.

Deretter sendte kardinalen ham til Roma for å fortsette studiene i kanonisk rett. Den 15. januar 1942 ble han uteksaminert i denne disiplin fra Lateranuniversitetet.

Da han kom tilbake til Palermo, ble han kort tid etter utnevnt til kansler for den sicilianske kirkedomstol og kapellan i sognet *Sant'Espedito*.

Han ble kalt til Roma av kardinalstatssekretær Luigi Maglione for å gå inn i Den hellige stols diplomatiske tjeneste, og den 1. september 1942 begynte han utdannelse ved Det pavelige diplomatakademi. Han ble snart tildelt den ordinære seksjon av statssekretariatet, da ledet av monsignor Giovanni Battista Montini, den fremtidige pave Paul VI. Fra 1948 til 1954 var han Montinis sekretær. Den 1. februar 1959 ble han tilknyttet det apostoliske nuntiatur i Østerrike.

Ifølge noen kilder var den høye prelat medlem av frimureriet som han, ifølge listen utarbeidet av Mino Pecorelli, i 1967 ble initiert i. 

Likeså i 1967 ble Travia hevdet å være involvert i en skandale, ansett som oppsiktsvekkende på den tiden, knyttet til Banco di Palermo.

### Titulærerkebiskop
Den 16. desember 1968 utnevnte pave Paul VI ham til titulærerkebiskop av *Termae Himerae* og til pavelig almonissær. Paul VI bispeviet ham personlig den 6. januar 1969; medkonsekratorer var sekretæren for Kongregasjonen for folkenes evangelisering, erkebiskop Sergio Pignedoli, og sekretæren for kongregasjonen for biskopene, erkebiskop Ernesto Civardi.

Den 23. desember 1989 innvilget pave Johannes Paul II erkebiskop Antonio Maria Travias anmodning om å få trekke seg av aldersgrunner.

Han døde i Roma 6. februar 2006 i en alder av 92 år. Begravelsen ble holdt i kirken *[[Santa Maria in Transpontina]]* på via della Conciliazione i Roma og ble ledet av kardinal Salvatore De Giorgi. Han ble deretter gravlagt i kapellet til det ærverdige erkekonfraterniteten *Sant'Anna de' Parafrenieri* på Campo Verano.

I henhold til hans eget ønske ble hans hyrdestav, mitreb brukt på dagen for hans innreise i Termini Imerese, en stola, den pavelige bullefor hans bispeutnevnelse og en dyrebar kalkm donert til byen for hans titulærerkebispedømme hvor de er bevart i Museet for hellig kunst ved siden av byens katedral. Byen Termini Imerese har oppkalt en gate etter ham.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Erkebiskop *Antonio Maria Travia* (1914-2006) *1960

## Referanser